《述哀 其一》
清代·王采蘋

改火感桑柘，倏焉已再期。松楸望难极，响象茫难追。

招魂峡江头，甘醴盈尊罍。援琴不成声，万绪纷如丝。

同气三五人，慰我毋自悲。我悲讵能已，恻恻中肠摧。

俯察逝水流，仰瞰孤云飞。年命亦靡常，泉台会相随。

灵旗渺何处，烈烈飘风来。

作者简介：江苏太仓人，字涧香。程培元妻。能诗，工隶书，善翎毛花卉。年七十余，河督许振祎聘为女师。有《忆选楼诗稿》。